Aves
Vide etiam paginam discretivam: avis (discretiva). Variae avium species Animalia — Chordata Subphylum : Vertebrata  Infraphylum : Gnathostomata  Superclassis : Tetrapoda  Eumaniraptora  Classis : Aves  Linnaeus, 1758     Palaeontologia 160–0 m.a.: Iurassicum superius > Recens praeЄ Є O S D C P T I K Pg N Subdivisiones: Clades *Subclassis †Archaeornithes* Subclassis †Enantiornithes Subclassis †Hesperornithes Subclassis †Ichthyornithes Subclassis Neornithes Aves (-ium, f.) sunt vertebrata homoeothermica(en) quae inter superclassem tetrapodorum referuntur et quorum proprietates maximi momenti sunt pennae, mandibulae rostratae dentibus carentes, oviparitas ovorum quorum testae(en) sunt durae, altus gradus metabolicus, cor camerarum quattuor, et sceletus fortis sed levis plerumque ossium cavorum compositus. Aves omnes orbis terrarum continentes habitant, et magnitudine a 5.5 centimetris (Mellisuga helenae) ad 2.8 metra (Struthio camelus) variant. Circa decem milia specierum vivae exstant, quarum plus quam quinquaginta centesimae sunt passeriformes, qui ramis aliisque rebus insidere solent. Avibus sunt alae, quarum evolutio per species variat; soli greges omnino sine alis inter dinornithiformes et epyornithiformes hodie numerantur. Alae, quae se e membris anterioribus evolverunt, facultatem volandi avibus dant, sed evolutio recentior aves involatiles produxit, inter quas aves infraclassis Palaeognatharum, ordinis Sphenisciformium, et variarum specierum in certis insulis endemicarum. Avium systemata digestorium et respiratorium volatui unice accommodata sunt. Nonnullae avium species in circumiectis aquaticis, praecipue aves maritimae et aliquot aves aquatiles, ad natandum porro evolutae sunt. Aves saepe clarissimis coloribus ornantur. Propriam classem revera non fingunt, sed solae dinosauriorum progenies sunt, qui ex fine aevi cretacei adhuc exstant. Aves multa affinia reptilibus exhibent, ex quibus procedunt. Agnoscuntur a zoologis paene 9800 specierum avium in viginti novem ordines digestarum. Ordines in 165 familias, vicissim in 2000 generum dividuntur. Aves sane valde sunt diversae, et se accommodaverunt ad locum vel oecosystema ubi habitant.